आप खुद अनुभव करेंगे आपको ये करते वक्त बहुत आराम मिल रहा है। जब आप सांस अंदर लेंगे तो आपका पेट धीरे-धीरे बाहर आएगा और जब आप सांस छोड़ेंगे तो पेट धीरे-धीरे अंदर जाएगा। सांस अंदर लेते समय इस बात का ध्यान रखें कि आपके पेट और फेफड़ों में वायु भर रही है। और जब सांस छोड़ रहे हैं, तो इस भावना को प्रबल करें कि ऊपर से खाली होते-होते पेट अंत तक खाली होता चला जा रहा है। शुरुआत में इस योगासन को करने की अवधि सिर्फ 10 मिनट रखें। बाद में आप चाहें तो इसे आधा घंटा भी कर सकते हैं।